|  |
| --- |
| **Kvalitetsstandard for aktivitets- og samværstilbud****efter § 104 i lov om social service** |
| **Introduktion**  | Greve Kommune bevilger aktivitets- og samværstilbud efter § 104 i lov om social service. Kvalitetsstandarden for aktivitets- og samværstilbud beskriver Greve Kommunes politisk fastsatte serviceniveau, som udgør rammerne for tildeling af støtte. Kvalitetsstandarden er opbygget i følgende afsnit: * Formål
* Lovgrundlag
* Ansøgning
* Voksenudredningsmetoden
* Målgruppe
* Indhold og omfang
* Opfølgning
* Sagsbehandlingstid
* Information til borgeren
* Dokumentation til borgeren
* Godkendelse samt administration.
 |
| **Formål** | * Borgeren opnår øget livskvalitet og får mulighed for at opretholde eller udvikle sine ressourcer gennem deltagelse i aktiviteter.
* Borgeren opnår socialt fællesskab og får mulighed for at opretholde eller udvikle sine sociale og personlige færdigheder.
 |
| **Lovgrundlag** | Lov om social service § 104Lov om social service § 105 (aflønning og befordring)Bekendtgørelse nr. 483 af 19/05/2011 (aflønning og befordringsudgifter)  |
| **Ansøgning** | Borgere, som ønsker at ansøge om aktivitets- og samværstilbud skal henvende sig til Rådgiverteamet i Center for Job & Socialservice i Greve Kommune.  |
| **Voksenudredningsmetoden** | Bevilling af midlertidigt botilbud sker på baggrund af en konkret og individuel udredning af borgerens behov og ressourcer. Greve Kommune anvender Voksenudredningsmetoden (VUM 2.0) i forbindelse med vurderingen af, om borgeren er omfattet af målgruppen og vurdering af egnet tilbud.VUM 2.0 bruges til at skabe en klar og tydelig sammenhæng mellem borgerens ønsker, funktionsevneniveau og behov for støtte og indeholder to vurderinger. En temavurdering og en samlet vurdering. Temavurderingen udreder borgerens funktionsevneniveau under det enkelte tema. Den samlede vurdering er et generelt billede af borgerens funktionsevneniveau og støttebehov. Temavurdering er skaleret med tal fra: 0 = Ingen nedsat funktionsevne (ingen, fraværende, ubetydeligt)1 = Let nedsat funktionsevne (en smule, lidt)2 = Moderat nedsat funktionsevne (middel, noget)3 = Svært nedsat funktionsevne (omfattende, meget) 4 = Fuldstændig nedsat funktionsevne. (totalt, kan ikke)**Den samlede vurdering - vurdering af støttebehov - er skaleret fra:**Intet støttebehov (intet, fraværende, ubetydeligt)Let støttebehov (en smule, lidt)Moderat støttebehov (middel, noget)Højt støttebehov (omfattende, meget)Fuldstændigt støttebehov (totalt, kan ikke) |
| **Målgruppe** | Målgruppen for aktivitets- og samværstilbud er borgere i alderen fra 18 år, som har betydelig nedsat fysisk eller psykisk funktionsevne eller med særlige sociale problemer. **Samlet vurdering ud fra VUM (2.0)**Aktivitets- og samværstilbud er primært rettet mod borgere, som har højt støttebehov (omfattende, meget) eller fuldstændige støttebehov (totalt, kan ikke). Tilbuddet kan også være målrettet borgere med moderat støttebehov (middel, noget), hvis det vurderes at have en forebyggende virkning.Målgruppen omfatter ikke borgere, som vurderes at have intet støttebehov (intet, fraværende, ubetydeligt) eller let støttebehov (en smule, lidt). |
| **Indhold og omfang**  | Indholdet i aktivitets- og samværstilbud dækker bredt, det kan eksempelvis være kreative værksteder, madlavning og motion eller afspænding. Aktivitets- og samværstilbud kan som udgangspunkt kun bevilges til borgere, som ikke allerede har bevilling af beskyttet beskæftigelse efter Serviceloven § 103. Det er altid borgerens funktionsniveau og indsatsformål, som på baggrund af en individuel vurdering afgør, hvilket tilbud der bevilges. Hvis Greve Kommune har egne tilbud, visiteres der som udgangspunkt til disse tilbud. Har Greve Kommune ikke egne tilbud eller er de ikke relevante, kan der visiteres til eksternt aktivitets- og samværstilbud, hvis tilbuddet fremgår på Tilbudsportalen. Hvis Greve Kommune etablerer et egnet tilbud, kan borgeren hjemtages til dette tilbud.**Omfang**Som udgangspunkt bevilges aktivitets- og samværstilbud som en deltidsplads ud fra en konkret og individuel vurdering. **Kørsel** Greve Kommunen afholder transportudgift. Der vil altid blive foretaget en konkret og individuel vurdering af, hvilken transportform der er nødvendig og mulig for den enkelte borger i forhold til dennes funktionsniveau. Greve Kommune vil altid etablere fællestransport, hvis det er muligt og relevant.  |
| **Opfølgning**  | Som udgangspunkt foretager Greve Kommune den en opfølgning én gang om året. Opfølgningen foretages så vidt muligt samtidig med opfølgningen på borgerens eventuelle botilbud.   |
| **Sagsbehandlingstid** | Op til 12 uger fra ansøgningstidspunkt til afgørelsen om aktivitets- og samværstilbud.  |
| **Information til borgeren**  | * Aktivitets- og samværstilbud i Greve Kommune: [Pædagogisk Psykiatrisk Vejledningscenter (PPV) | Greve Kommune](https://greve.dk/voksne-og-aeldre/paedagogisk-psykiatrisk-vejledningscenter-ppv)
* Oversigt over § 104 aktivitets- og samværstilbud: www.tilbudsportalen.dk
 |
| **Dokumentation til borgeren** | * Partshøring
* Skriftlig afgørelse om målgruppevurdering og egnet tilbud
* Tilbud om en handleplan
 |
| **Godkendt af** | Byrådet den 5. september 2016.Revideret af administrationen den. 31. januar 2019.Revideret af administrationen Juli 2024. |
| **Administreres af** | Center for Job & Socialservice |